दूरदराज क्षेत्रों में रहने वाले गरीब परिवारों को विशेषरूप से कई सामाजिक सेवाओं की आवश्यकता रहती है । इनमें स्वास्थ्य और पोषण संबधी सेवायें, शिक्षा और प्रशिक्षण के संसाधन, आर्थिक अवसरों तक पहुंच एवं आवश्यक बुनियादी सेवायें जैसे बिजली, पानी, सडक, दूरसंचार, बाजारों तक पहुंच इत्यादि सम्मिलित है । इनके अतिरिक्त उपयुक्त प्रोद्यौगिकी जिससे विश्व के सभी समुदायों के साथ पूर्ण भागीदारी करने में सक्षम हो, सामाजिक समानता और न्याय, व्यापक रूप से विचार एवं अभिव्यक्ति की स्वाधीनता की आवश्यकता है । यह सभी किसी भी प्रगतिशील समाज की आवश्यक्ताओं के रूप में पहचाने जाते हैं ।